CELEX: 32015R0782
Language: et
Date: 2015-05-19 00:00:00
Title: Komisjoni rakendusmäärus (EL) 2015/782, 19. mai 2015, millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks, sel teel, et lisatakse I lisas esitatud Hiina Rahvavabariigi tootjate loetellu üks äriühing

20.5.2015   
            
            
               ET
            
            
               Euroopa Liidu Teataja
            
            
               L 124/9
            
         KOMISJONI RAKENDUSMÄÄRUS (EL) 2015/782,
   19. mai 2015,
   millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks, sel teel, et lisatakse I lisas esitatud Hiina Rahvavabariigi tootjate loetellu üks äriühing
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1),
   võttes arvesse nõukogu 12. septembri 2011. aasta rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks, (2) eriti selle artiklit 3,
   ning arvestades järgmist:
   A.   EELNENUD MENETLUS
   
   
               (1)
            
            
               Nõukogu kehtestas vastavalt määruse (EÜ) nr 1225/2009 artiklile 9 rakendusmäärusega (EL) nr 917/2011 liitu imporditavate Hiina Rahvavabariigist pärit keraamiliste plaatide suhtes lõpliku dumpinguvastase tollimaksu.
            
         
               (2)
            
            
               Esialgne uurimine piirdus Hiina eksportivate tootjate valimiga vastavalt määruse (EÜ) nr 1225/2009 artiklile 17.
            
         
               (3)
            
            
               Nõukogu kehtestas valimisse kuulunud äriühingute poolt imporditavate keraamiliste plaatide suhtes individuaalsed tollimaksumäärad vahemikus 26,3 % – 36,5 %. Koostööd teinud eksportivatele tootjatele, kes valimisse ei kuulunud, kehtestati tollimaksumääraks 30,6 %. Nende koostööd teinud eksportivate tootjate loetelu, kes valimisse ei kuulunud, on esitatud rakendusmääruse (EL) nr 917/2011 I lisas. Lisaks kehtestati üleriigiliseks tollimaksumääraks 69,7 % nende Hiina äriühingute poolt imporditavate keraamiliste plaatide suhtes, kes ei andnud endast teada või ei teinud uurimise käigus koostööd.
            
         
               (4)
            
            
               Rakendusmääruse (EL) nr 917/2011 I lisas esitatud koostööd teinud eksportivate tootjate loetelu muudeti nõukogu rakendusmäärusega (EL) nr 567/2012 (3).
            
         
               (5)
            
            
               Rakendusmääruse (EL) nr 917/2011 artiklis 3 on sätestatud, et kui Hiina Rahvavabariigi keraamiliste plaatide tootja esitab piisavad tõendid selle kohta, et:
               
                           1)
                        
                        
                           ta ei eksportinud uurimisperioodi (1. aprillist 2009 kuni 31. märtsini 2010) jooksul liitu Hiina Rahvavabariigist pärit keraamilisi plaate;
                        
                     
                           2)
                        
                        
                           ta ei ole seotud ühegi eksportija või tootjaga, kelle suhtes kohaldatakse kõnealuse määrusega kehtestatud dumpinguvastaseid meetmeid, ning
                        
                     
                           3)
                        
                        
                           ta on vaatlusalust toodet tegelikult liitu eksportinud või on võtnud endale tagasivõetamatu lepingulise kohustuse eksportida seda toodet liitu märkimisväärses koguses alles pärast uurimisperioodi lõppu, st pärast 31. märtsi 2010;
                        
                     võib kõnealuse määruse artikli 1 lõiget 2 muuta ja määrata uuele eksportivale tootjale koostööd tegevate valimisse kaasamata äriühingute suhtes kohaldatava tollimaksumäära, mis on kaalutud keskmine tollimaksumäär 30,6 %.
            
         B.   UUE EKSPORTIVA TOOTJA REŽIIMI TAOTLUSED
   
   
               (6)
            
            
               Üks Hiina Rahvavabariigi eksportiv tootja (edaspidi „taotluse esitaja”) väitis, et ta vastab kõigile kolmele eespool põhjenduses 4 esitatud tingimusele ja et tema suhtes tuleks seetõttu kehtestada sama tollimaksumäär kui see, mida kohaldatakse nende koostööd teinud äriühingute suhtes, kes ei kuulunud valimisse. Oma väidete tõestuseks esitas äriühing küsimustiku vastused ja tõendusmaterjali.
            
         
               (7)
            
            
               Euroopa Komisjon tutvus tõendusmaterjaliga ja jõudis järeldusele, et taotluse esitaja vastab kõigile kolmele eelnimetatud tingimusele ja et seetõttu tuleks teda käsitada uue eksportiva tootjana.
            
         
               (8)
            
            
               Seega tuleks taotluse esitaja lisada rakendusmääruse (EL) nr 917/2011 I lisas loetletud äriühingute hulka ja sellest tulenevalt kohaldada tema suhtes tollimaksumäära 30,6 %.
            
         
               (9)
            
            
               Taotluse esitajat ja liidu tootmisharu teavitati uurimise järeldustest ja neile anti võimalus avaldada arvamust. Ühtegi märkust ei esitatud.
            
         
               (10)
            
            
               Käesolev määrus on kooskõlas määruse (EÜ) nr 1225/2009 artikli 15 lõike 1 kohaselt loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 917/2011 I lisa Hiina Rahvavabariigi eksportivate tootjate loetellu lisatakse järgmine äriühing.
   
      
                  Nimi
               
               
                  TARICi lisakood
               
            
                  „Everstone Industry (Qingdao) Co., Ltd.
               
               
                  B998 ”
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. mai 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 51.
   
      (2)  ELT L 238, 15.9.2011, lk 1.
   
      (3)  Nõukogu rakendusmäärus (EL) nr 567/2012, 26. juuni 2012, millega muudetakse nõukogu rakendusmäärust (EL) nr 917/2011 (millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks), lisades selle I lisas esitatud Hiina Rahvavabariigi tootjate loetellu ühe äriühingu (ELT L 169, 29.6.2012, lk 11).